**50 ที่เที่ยวภาคเหนือ  เที่ยวได้ไม่มีเบื่อ**

นึกอยากเที่ยว มองหาที่เที่ยวสวย อากาศเย็นสบาย  มักจะนึกถึงภาคเหนืออันดับต้นๆ ด้วยภูมิประเทศที่สวยงามซึ่งส่วนใหญ่ คือ ภูเขาสลับซับซ้อน บางแห่งมองไปเบื้องล่างเห็นทะเลหมอกลอยละล่อง  มีศิลปวัฒนธรรมแบบลานนาที่วิจิตรงดงาม  มีเทศกาลดอกไม้สีสันสดใสบานสะพรั่งชวนให้หลงใหล ล้วนเป็นมีสถานที่ท่องเที่ยวงดงามขึ้นชื่อ และเป็นเอกลักษณ์เฉพาะจังหวัด  เมื่อคิดจะเที่ยวทำให้หลายคนมักนึกภาคเหนือเป็นอันดับแรก เรียกได้ว่ายังคงเป็นจุดหมายปลายทางยอดนิยมตลอดกาล   ไปด้วยกันได้คัดสรร 50 สถานที่ท่องเที่ยวในแต่ละจังหวัดที่ต้องแวะ



**เชียงใหม่**

**1 ดอยอ่างขาง**

ดอยแห่งนี้ได้ชื่อว่า เป็นดินแดนมหัศจรรย์สามารถเที่ยวได้ทุกฤดู แต่ฤดูที่สวยงามและน่าเที่ยวคงไม่พ้นฤดูหนาว อ่างข่างมีอะไรน่าเที่ยว อันดับแรกคือ การได้มาสัมผัสกับอากาศหนาว ชมแปลงดอกไม้และพืชผักเมืองหนาวอันสวยงามภายในสถานีเกษตรหลวงอ่างข่าง ต่อด้วยชมวิวพระอาทิตย์ขึ้นและทะเลหมอกยามเช้าที่จุดชมวิวม่อนสน ชมความงดงามของไร่สตอเบอรี่บ้านนอแลที่จะให้ผลผลิตในช่วงปลายธ.ค.- ก.พ.  ชมแปลงไร่ชา  2 พัน ที่โค้งวนไปตามไหล่เขา และหากมาในช่วงต้น – กลางม.ค. จะได้ชมดอกซากุระแท้ในโครงการหลวงรวมถึงดอกพญาเสือโคร่งบานด้วยยิ่งช่วยเพิ่มความโรแมนติกขึ้นไปอีกหลายเท่า

**ช่วงเวลาท่องเที่ยวที่เหมาะสม**   ฤดูที่น่าเที่ยวที่สุดคือ  ฤดูหนาว

**ข้อมูลเพิ่มเติม คลิ๊ก**[**ดอยอ่างขาง**](http://www.paiduaykan.com/76_province/north/chiangmai/angkhang.html)

**รีวิวท่องเที่ยวที่เกี่ยวข้อง**

คลิ๊ก    [**อ่างขางหน้าฝน**](https://www.paiduaykan.com/travel/%E0%B8%AD%E0%B9%88%E0%B8%B2%E0%B8%87%E0%B8%82%E0%B8%B2%E0%B8%87%E0%B8%AB%E0%B8%99%E0%B9%89%E0%B8%B2%E0%B8%9D%E0%B8%99)[**ดอยอ่างขาง 60**](https://www.paiduaykan.com/travel/angkhang60)[**จุดชมวิวซุยถัง**](https://www.paiduaykan.com/travel/%E0%B8%88%E0%B8%B8%E0%B8%94%E0%B8%8A%E0%B8%A1%E0%B8%A7%E0%B8%B4%E0%B8%A7%E0%B8%8B%E0%B8%B8%E0%B8%A2%E0%B8%96%E0%B8%B1%E0%B8%87)[**ดอยอ่างขาง 5 9**](https://www.paiduaykan.com/travel/%E0%B8%99%E0%B8%B2%E0%B8%87%E0%B8%9E%E0%B8%8D%E0%B8%B2%E0%B9%80%E0%B8%AA%E0%B8%B7%E0%B8%AD%E0%B9%82%E0%B8%84%E0%B8%A3%E0%B9%88%E0%B8%87%E0%B8%AD%E0%B9%88%E0%B8%B2%E0%B8%87%E0%B8%82%E0%B8%B2%E0%B8%87)



**2 ดอยอินทนนท์**

ตั้งอยู่ในอำเภอจอมทอง  สิ่งที่น่าสนใจของดอยนี้ไม่เพียงแต่เป็นยอดดอยที่สูงที่สุดในประเทศ แต่ด้วยสภาพภูมิประเทศและสภาพป่าที่หลากหลาย ไม่ว่าจะเป็นป่าดงดิบ ป่าสน ป่าเบญจพรรณ และอากาศที่หนาวเย็นตลอดทั้งปีโดยเฉพาะในฤดูหนาวจะมีหมอกปกคลุมเกือบทั้งวันและบางครั้งน้ำค้าง ยังกลายเป็นน้ำค้างแข็ง หรือ แม่คะนิ้ง สิ่งต่าง ๆเหล่านี้เป็นเสน่ห์ดึงดูดให้มีผู้มาเยือนที่นี่อย่างไม่ขาดสาย  ดอยอินทนนท์มีสถานที่ท่องเที่ยวที่น่าสนใจหลายแห่ง ได้แก่ พิชิตกิ่วแม่ปาน  สักการะพระมหาธาตุนภเมทนีดลและพระมหาธาตุนภพลภูมิสิริ   ชมดอกไม้เมืองหนาวสีสันสดใสที่สถานีเกษตรหลวงอินทนนท์  ชมนาข้าวขั้นบันไดที่แม่กลางหลวง  บ้านผาหมอน เป็นต้น

**ช่วงเวลาท่องเที่ยวที่เหมาะสม**   เที่ยวได้ตลอดทั้งปี แต่ฤดูที่น่าเที่ยวที่สุดคือ  ฤดูหนาว และฤดูฝนในช่วงทำนา ประมาณเดือน ก.ย. – ต้นพ.ย.

**ข้อมูลเพิ่มเติม คลิ๊ก ดอยอินทนนท์**

**รีวิวท่องเที่ยวที่เกี่ยวข้อง**[**กิ่วแม่ปาน**](https://www.paiduaykan.com/travel/%E0%B8%81%E0%B8%B4%E0%B9%88%E0%B8%A7%E0%B9%81%E0%B8%A1%E0%B9%88%E0%B8%9B%E0%B8%B2%E0%B8%99)[**บ้านผาหมอน**](https://www.paiduaykan.com/travel/%E0%B8%9A%E0%B9%89%E0%B8%B2%E0%B8%99%E0%B8%9C%E0%B8%B2%E0%B8%AB%E0%B8%A1%E0%B8%AD%E0%B8%99) [**แม่กลางหลวง**](https://www.paiduaykan.com/travel/%E0%B9%81%E0%B8%A1%E0%B9%88%E0%B8%81%E0%B8%A5%E0%B8%B2%E0%B8%87%E0%B8%AB%E0%B8%A5%E0%B8%A7%E0%B8%87-%E0%B9%81%E0%B8%A1%E0%B9%88%E0%B9%81%E0%B8%88%E0%B9%88%E0%B8%A1)

****

**3 ดอยหลวงเชียงดาว**

ดอยที่สูงเป็นอันดับ 3 ของประเทศ เป็นอีกหนึ่งดอยแห่งความท้าทายที่นักเดินป่าและชอบผจญภัยหลายคนใฝ่ฝัน ระยะทางกว่า 10 ก.ม. กับการเดินเท้าผ่านธรรมชาติและข้ามเขามาถึงจุดกางเต้นท์อ่างสลุง เพื่อเตรียมร่างกายให้พร้อมไปต่อยังยอดดอยที่ต้องไปพิชิตต่ออีก  2 ยอด  คือ  ยอดดอยกิ่วลมซึ่งเหมาะกับการไปชมพระอาทิตย์ขึ้นและทะเลหมอกยามเช้า และยอดดอยสูงสุดของดอยหลวงเชียงดาวเหมาะสำหรับไปชมพระอาทิตย์ตก แต่ดอยหลวงเชียงดาวไม่ได้มีความน่าสนใจแค่ภูเขาและจุดชมวิวพระอาทิตย์ขึ้นและตกเท่านั้น แต่ที่นี่ยังมีความพิเศษคือ มีพรรณไม้แบบที่เรียกกว่า “กึ่งอัลไพน์” แห่งเดียวในไทยซึ่งเป็นพืชแบบแถบหิมาลัยแต่พัฒนาตนเองเป็นพืชเฉพาะถิ่นทำให้มีดอกไม้สวย ๆ มากมายที่พบได้เฉพาะที่นี่เท่านั้น  หากมาเที่ยวในช่วงกลางถึงปลายเดือนพ.ย เราจะได้เห็นดอกไม้ไฮไลท์ นั่นก็คือ  ดอกเทียนนกแก้วที่ให้ดอกเป็นรูปร่างเหมือนนกแก้ว  นอกจากนี้ดอยหลวงเชียงดาวยังเป็นแหล่งที่อยู่อาศัยของสัตว์ป่าที่หายากกวางผา หรือที่ชาวบ้านเรียก กันว่า ”ม้าเทวดา”และเลียงผา อีกด้วย

**ช่วงเวลาท่องเที่ยวที่เหมาะสม**   เดือนที่น่าเที่ยว คือ ตั้งแต่เดือนพ.ย. – ก.พ.

**ข้อมูลเพิ่มเติม คลิ๊ก**[**ดอยหลวงเชียงดาว**](http://www.paiduaykan.com/province/north/chiangmai/doichiangdao.html)

**รีวิวท่องเที่ยว คลิ๊ก**[**เที่ยวสุดขอบฟ้า ชมดอกไม้งาม ดอยหลวงเชียงดาว**](https://www.paiduaykan.com/travel/chiangdao)



**4 ศูนย์วิจัยเกษตรหลวงขุนวาง**

ศูนย์วิจัยเกษตรหลวงเชียงใหม่ (ขุนวาง) ตั้งอยู่บนดอยอินทนนท์ โดยมีจุดน่าสนใจต่างๆ ได้แก่ แปลงไม้ผล เมืองหนาว แปลงกาแฟ โรงกะเทาะเปลือกกาแฟ และแปลงทดสอบพันธุ์แมคคาเดเมีย  ไฮไลท์ของการมาเที่ยวขุนวาง คือ ในช่วงฤดูหนาวตั้งแต่กลางเดือนมกราคมจะได้สัมผัสความสวยงามของดอกนางพญาเสือโคร่ง ที่พากันออกดอกสีชมพูสดใสจนกลายเป็นสีชมพูสวยงามตลอดริมถนนกลายเป็นอุโมงค์พญาเสือโคร่งที่งดงาม

**ช่วงเวลาท่องเที่ยวที่เหมาะสม**   ฤดูหนาวกลางเดือนมกราคาม

**ข้อมูลเพิ่มเติม**[**ศูนย์วิจัยเกษตรหลวงขุนวาง**](http://www.paiduaykan.com/province/north/chiangmai/khunwang.html)



**5 ขุนช่างเคี่ยน**

ขุนช่างเคี่ยน หรือสถานีวิจัยและศูนย์ฝึกอบรมเกษตรที่สูงขุนช่างเคี่ยน ตั้งอยู่ในอำเภอเมือง จังหวัดเชียงใหม่   เส้นทางเดียวกับ พระธาตุดอยสุเทพ  ในทุกๆปีของหน้าหนาวช่วงกลางเดือนมกราคม  ขุนช่างเคี่ยนเต็มไปด้วยสีชมพูของต้นนางพญาเสือโคร่งเบ่งบาน ทั้งตามข้างทางถึงในหมู่บ้าน ต้นนางพญาเสือโคร่ง มีลักษณะเป็นดงอยู่รวมกันสีของซากุระนั้นบานเป็นสีชมพูสดใส แถมบางช่วงยังบาน แทรกตัวอยู่ในบ้านพัก ดูแล้วมีชีวิตชีวาน่ายลยิ่งนัก นถือเป็นแหล่งชมดอกพญาเสือโคร่ง ที่อยู่ใกล้ เมืองเชียงใหม่มากที่สุดซึ่งใน แต่ละปีจะมีนักท่องเที่ยว เพิ่มขึ้นทุกปีเพราะดงดอกซากุระดอยที่ขุนช่างเคี่ยนมีความสวยงามไม่แพ้ใคร

**ช่วงเวลาท่องเที่ยวที่เหมาะสม**   ฤดูหนาวกลางเดือนมกราคม

**ข้อมูลเพิ่มเติม**[**ขุนช่างเคี่ยน**](http://www.paiduaykan.com/76_province/north/chiangmai/khunchangkain.html)



**6 ม่อนแจ่ม**

ม่อนแจ่ม  ตั้งอยู่ในอำเภอแม่ริม  ห่างจากตัวเมืองเชียงใหม่เพียงแค่ 40 นาที เป็นส่วนหนึ่งของศูนย์พัฒนาโครงการหลวงหนองหอย ตั้งอยู่บริเวณหมู่บ้านม้ง หนองหอย อ.แม่ริม  ม่อนแจ่ม มีอากาศเย็นสบายตลอดปี มีหมอกยามเช้า  มองเห็นทิวเขาสลับกันไปไกลสุดลูกหูลูกตา อีกด้านก็จะเป็นไร่ปลูกพืชต่างๆของโครงการหลวง บนยอดม่อนแจ่มมีพื้นที่ ไม่มากนักสามารถเดินชมได้จนทั่วได้อย่างสบาย  สิ่งที่น่าสนใจซึ่งเป็นไฮไลท์ ของการมาเที่ยวม่อนแจ่ม คือ การได้แคมปิ้ง ชมวิวสูดอากาศบริสุทธิ์ ชมแปลงพืชผักและ ผลไม้ เมืองหนาว  ที่นี่มีร้านค้า ร้านอาหารไว้คอยให้บริการ นั่งดื่มกาแฟ หรือจะทานอาหาร นั่งชมวิวบนกระท่อมไม้ไผ่ ที่อยู่ติดริมเขาได้บรรยากาศดีมาก

**ช่วงเวลาท่องเที่ยวที่เหมาะสม**   เที่ยวได้ตลอดทั้งปี แต่ฤดูที่น่าเที่ยวที่สุดคือ  ฤดูฝนตั้งแต่เดือนเดือนมิ.ย. และฤดูหนาว

**ข้อมูลเพิ่มเติม คลิ๊ก**[**ม่อนแจ่ม**](http://www.paiduaykan.com/province/north/chiangmai/monjam.html)

**รีวิวที่เกี่ยวข้อง**[**ม่อนแจ่มหน้าฝน**](https://www.paiduaykan.com/travel/%E0%B8%A1%E0%B9%88%E0%B8%AD%E0%B8%99%E0%B8%95%E0%B8%B0%E0%B8%A7%E0%B8%B1%E0%B8%99)

****

**7  แม่แจ่ม**

อำเภอแม่แจ่ม ตั้งอยู่ทางทิศตะวันออกเฉียงเหนือของจังหวัดเชียงใหม่หลังดอยอินทนนท์ ห่างจากตัวจังหวัดประมาณ 150 กม. แม่แจ่ม เป็นอำเภอเล็กๆ ในอ้อมกอดของหุบเขามี วัฒนธรรมที่งดงาม มีวิถีชีวิตอันเรียบง่าย เป็นเมืองสงบและนิ่งไร้การปรุงแต่งมีธรรมชาติที่อุดมสมบูรณ์รวมทั้งวิถีชีวิตที่เรียบง่าย อีกทั้งวัดวาอารามเก่าแก่อันทรงคุณค่า นอกจากความเรียบง่ายของคนเมืองแม่แจ่มแล้ว สิ่งหนึ่งที่ถือว่าเป็นเอกลักษณ์แห่งความงดงามอีกอย่างหนึ่ง คือ นาขั้นบันไดอันเขียวขจีในฤดูฝนที่จะสามารถพบเห็นได้ในหลากหลายพื้นที่รวมถึงทะเลหมอกอันงดงามตามจุดชมวิวต่างๆ  เป็นธรรมชาติที่บริสุทธิ์ ที่หลายคนใฝ่หาที่จะได้เจอในวันพักผ่อน

**ช่วงเวลาท่องเที่ยวที่เหมาะสม**    ฤดูฝนในช่วงทำนา ประมาณเดือน ก.ย. – ต้นพ.ย.

**ข้อมูลเพิ่มเติม คลิ๊ก**[**แม่แจ่ม**](http://www.paiduaykan.com/76_province/north/chiangmai/maechaem.html)



**8 แม่กำปอง**

บ้านแม่กำปอง กิ่งอำเภอแม่ออน  หมู่บ้านเล็กๆ ตั้งอยู่ท่ามกลางขุนเขา มีทรัพยากรธรรมชาติที่อุดมสมบูรณ์ มีลำธารไหลผ่านหมู่บ้าน และป่าไม้ที่สมบูรณ์ สภาพอากาศที่นี่จึงเย็นสบายตลอดปี ความสุขของการมาท่องเที่ยวหมู่บ้านแม่กำปอง คือ การได้มาสัมผัสอากาศบริสุทธิ์ความเป็นธรรมชาติของป่าไม้ ลำธารและวิถีชีวิต ความเป็นอยู่ของชาวบ้านที่ยังคงเรียบง่ายและอยู่ร่วมกับธรรมชาติได้อย่างลงตัว โดยอาจเลือกเที่ยวแบบไปเช้าเย็นกลับ หรือนอน พักโฮมสเตย์ของชาวบ้านซึ่งมีให้บริการอยู่หลายแห่งโดยเป็นการท่องเที่ยวชมวิถีชีวิตของชุมชน ดูการเก็บชา ใบเมี่ยง และการปลูกกาแฟ

**ช่วงเวลาท่องเที่ยวที่เหมาะสม**   เที่ยวได้ตลอดทั้งปี

**ข้อมูลท่องเที่ยว คลิ๊ก**[**แม่กำปอง**](http://www.paiduaykan.com/province/north/chiangmai/maekampong.html)



**9 องค์การอุตสากหรรมป่าไม้ (อปป) วัดจันทร์**

ตั้งอยู่ในอำเภอกัลป์ยาณิวัฒนา ในช่วงฤดูหนาวดินแดนกลางหุบเขาแห่งนี้ จะถูกปกคลุมไปด้วยม่านหมอกและสายลมอันหนาวเย็น ไม่ว่าใครก็ตามที่ได้มาเยือนสถานที่ แห่งนี้ คงไม่พ้นหลงเสน่ห์กับความงาม ที่มองเห็นอยู่ตรงหน้า ที่องค์การอุตสาหกรรมป่าไม้ (อปป) กับภาพสายหมอกลอยพริ้วปกคลุม ทิวสน และอ่างเก็บน้ำ รวมทั้งสีสันสดสวยของใบเมเปิ้ลที่พร้อมใจกันผลัด เปลี่ยนสีในช่วงฤดูหน้าวตั้งแต่เดือนธ.ค. ก.พ. บวกกับ ธรรมชาติอันอุดมงดงามและไมตรีจิตของชาวพื้นถิ่น ทั้งหมดนี้จะยังคงตราตรึง อยู่ในความประทับใจ ของผู้ที่ได้ไปเยือนตราบนาน เท่านาน นอกจากฤดูหนาวแล้วหากมาเที่ยวในฤดูฝนจะได้พบกับอีกหนึ่งบรรยากาศ ที่เขียวขจีและสดชื่นใน แบบฉบับของการท่องเที่ยว ช่วงกรีนซีซั่นซึ่งสวยงามไม่แพ้กัน

**ช่วงเวลาท่องเที่ยวที่เหมาะสม**   ฤดูที่น่าเที่ยวที่สุดคือ  ฤดูหนาว  และฤดูฝนในช่วงฤดูทำนานก.ย. – ต.ค.

**รีวิวเพิ่มเติม  คลิ๊ก**[**บ้านวัดจันทร์ หน้าหนาว**](https://www.paiduaykan.com/travel/watchantrip)

[**Green destination เที่ยวอำเภอกัลยาณิวัฒนา**](https://www.paiduaykan.com/travel/%E0%B8%AD%E0%B8%B3%E0%B9%80%E0%B8%A0%E0%B8%AD%E0%B8%81%E0%B8%B1%E0%B8%A5%E0%B8%A2%E0%B8%B2%E0%B8%93%E0%B8%B4%E0%B8%A7%E0%B8%B1%E0%B8%92%E0%B8%99%E0%B8%B2)



**10 ดอยแม่ตะมาน**

ตั้งอยู่ในหน่วยจัดการต้นน้ำแม่ตะมาน ตำบลแม่นะ อำเภอเชียงดาว  ฝั่งตรงข้ามเห็นดอยหลวงเชียงดาวที่ยิ่งใหญ่ตั้งเด่นเป็นสง่าอยู่เบื้องหน้าเหมือนภาพวาดที่มีใครมาปั้นแต่งไว้ เป็นภาพที่แปลกตาไม่เหมือนใครที่สามารถมายืนอยู่ในระดับความสูงที่ใกล้เคียงกับดอยหลวงเชียงดาว บริเวณที่เราจะสามารถเห็นภาพของดอยหลวงเชียงดาว เรียกว่า สถานีเกษตรที่สูงสันป่าเกี๊ยะ เป็นจุดที่นักท่องเที่ยวนิยมมากางเต้นท์เพื่อชมกับบรรยากาศพระอาทิตย์ขึ้นและทะเลหมอกที่สวยงามในยามเช้า  อากาศที่นี่หนาวเย็นมาก กลางคืนจะเห็นดาวเต็มท้องฟ้า เห็นแสงไฟระยิบระยับ จากเมืองเชียงดาวช่วยขับกล่อมให้เป็นค่ำคืนที่แสนหวานและน่าจดจำ และหากมาในช่วงต้นเดือนมกราคมซึ่งเป็นช่วงที่ดอกนางพญาเสือโคร่งจะผลิบานก็จะช่วยเสริมแต่งความโรแมนติกและงดงามยิ่งขึ้น

**ช่วงเวลาท่องเที่ยวที่เหมาะสม**   ฤดูหนาว

**ข้อมูลเพิ่มเติม คลิ๊ก**[**ดอยแม่ตะมาน**](http://www.paiduaykan.com/76_province/north/chiangmai/maetaman.html)



**11 ดอยค้ำฟ้า**

ดอยค้ำฟ้า ตั้งอยู่ที่ตำบลทุ่งข้าวพวง อ.เชียงดาว อยู่ในความดูแลของหน่วยจัดการต้นน้ำแม่งาย มีความสูงจากระดับน้ำทะเล 1,834 เมตร  ดอยค้ำฟ้ามีป่าต้นน้ำที่สมบูรณ์ มีลำธารน้ำตก มีวิวทิวทัศน์ที่สวยงาม ไฮไลท์สำคัญคือการชมทะเลหมอกคลอเคลียตามไหล่เขา สลับซับซ้อนหนึ่งในนั่นคือยอดดอยหลวงเชียงดาวสวยงามดุจภาพวาดที่อยู่เบื้องหน้า  นอกจากนี้หากเดินทางมาเที่ยวในช่วง กลางเดือนมกราคมจะได้พบกับดอกนางพญาเสือโคร่งผลิบานอีกด้วย

**ช่วงเวลาท่องเที่ยวที่เหมาะสม**   ฤดูหนาว

**รีวิวท่องเที่ยว**[**รักเลย ดอยค้ำฟ้า**](https://www.paiduaykan.com/travel/%E0%B8%94%E0%B8%AD%E0%B8%A2%E0%B8%84%E0%B9%89%E0%B8%B3%E0%B8%9F%E0%B9%89%E0%B8%B2)



**12 บ้านนาเลาใหม่**

บ้านนาเลาใหม่ อำเภอเชียงดาว  เป็นที่ตั้งของที่พักโฮมเตย์หลายแห่ง สามารถมองเห็นวิวดอยหลวงเชียงดาวได้แบบแนบชิด ที่รู้จักกันดี  คือ บ้านระเบียงดาว โฮมสเตย์เจ้าแรก  ปัจจุบันมีโฮมสเตย์เพิ่มขึ้นเพื่อรองรับนักท่องเที่ยวประมาณเกือบ 10 แห่ง รวมตัวกันเป็นโฮมสเตย์ชุมชนบ้านนาเลาใหม่ โดยรูปแบบบ้าน ราคาและอาหาร ส่วนใหญ่จัดมาคล้ายกัน    คือ เป็นบ้านกระท่อมหลังคามุงจากแบบเรียบง่าย ภายในมีเครื่องนอน หมอน มุ้ง และห้องน้ำในตัว ส่วนไฟฟ้ามีให้ใช้ตั้งแต่ 6 โมง – ประมาณ  4 ทุ่ม   ราคาคิดราคาเดียวกัน คือ คนละ 500 บาท รวมที่พัก 1 คืน และอาหาร 2 มื้อ

**ช่วงเวลาท่องเที่ยวที่เหมาะสม**   เที่ยวได้ตลอดทั้งปี แต่ฤดูที่น่าเที่ยวที่สุดคือ  ฤดูฝนเพราะจะมีโอกาสได้เห็นทะเลหมอกง่ายกว่าฤดูหนาว

**รีวิวเพิ่มเติม**[**บ้านนาเลาใหม่**](https://www.paiduaykan.com/travel/%E0%B8%97%E0%B8%B5%E0%B9%88%E0%B8%9E%E0%B8%B1%E0%B8%81%E0%B8%8A%E0%B8%A1%E0%B8%A7%E0%B8%B4%E0%B8%A7%E0%B8%94%E0%B8%AD%E0%B8%A2%E0%B8%AB%E0%B8%A5%E0%B8%A7%E0%B8%87)



**เชียงราย**

**13  ภูชี้ฟ้า**

หากเอ่ยถึงเชียงรายไม่มีใครที่ไม่รู้จัก ภูชี้ฟ้า แหล่งท่องเที่ยวสร้างชื่อเสียงให้กับจังหวัดนี้มาช้านาน ภูชี้ฟ้าถือว่าเป็นสุดยอดการชมทะเลหมอกอันดับต้นๆของประเทศไทย  ด้วยเอกลักษณ์ทางธรรมชาติที่ไม่มีใคร นั่นคือลักษณะภูเขาที่ชี้ไปบนฟ้าและ มีหน้าผาเป็นแนวยาวยื่นไปทางฝั่งประเทศลาวที่ถูกโอบล้อมด้วยทะเลหมอกเป็นพื้นที่กว้างสุดตา  ทำให้ภูชี้ฟ้ากลายเป็นสถานที่ยอดฮิตของนักท่องเที่ยว ที่มาเยือนเชียงราย

**ช่วงเวลาท่องเที่ยวที่เหมาะสม**   ฤดูหนาว

**ข้อมูลท่องเที่ยวเพิ่มเติมคลิ๊ก**[**ภูชี้ฟ้า**](http://www.paiduaykan.com/76_province/north/chiangrai/phucheefah.html)



**14 ดอยผาตั้ง**

อีกหนึ่งจุดชมทะเลหมอกที่สวยงามที่อยู่เคียงข้างกันมานานแสนนาน นั่นก็คือ ดอยผาตั้ง ซึ่งตั้งอยู่ห่างจากภูชี้ฟ้าไปไม่ไกลมากนัก ห่างกันประมาณ 30 ก.ม. ดอยผาตั้งมี ลักษณะเป็นสันเขาคดเคี้ยว มองเห็นทิวเขาสลับซับซ้อนทำให้เกิดทัศนียภาพที่สวยงามจับตา ความสวยงามที่เป็นลักษณะเฉพาะของดอยผาตั้ง คือ จุดชมทะเลหมอกที่งดงามและอลังการในยามเช้า ชมพระอาทิตย์อัศดงยามเย็น มองเห็นดวงตะวันกลมโตสีส้มค่อยๆ ลับทิวเมฆกลืนไปตามแนวสันเขา ดอยผาตั้งมีจุดชมวิวทะเลหมอกหลายจุด ไม่ว่าจะเป็นจุดชมวิวผาบ่อง เป็นหน้าผาหอขนาดใหญ่ตรงกลางเป็นเนินช่องเขาเหมือนประตู   จุดชมทะเลหมอกเนิน 102 เป็นเนินเขาลูกหนึ่งบนดอยผาตั้ง เป็นจุดชมทะเลหมอก พระอาทิตย์ขึ้นและพระอาทิตย์ตกที่สวยงามที่นักท่องเที่ยวนิยมไปมากที่สุด สามารถมองเห็นทะเลหมอกได้กว้างไกลสุดตา

**ช่วงเวลาท่องเที่ยวที่เหมาะสม**   ฤดูหนาว

**ข้อมูลท่องเที่ยวเพิ่มเติมคลิ๊ก**[**ดอยผาตั้ง**](http://www.paiduaykan.com/76_province/north/chiangrai/doiphatang.html)



**15 ไร่บุญรอด**

ไร่บุญรอด หรือสิงห์ปาร์ค เชียงราย เป็นไร่ของบริษัท บุญรอด ผู้ผลิตเบียร์สิงห์ เส้นทางเดียวกับวัดร่องขุน อ.เมือง จ.เชียงราย เป็นแหล่งท่องเที่ยวเชิงเกษตรที่สวยงาม ภายในไร่บุญรอดมีการจัดแต่งสวนดอกไม้เมืองหนาวสีสันสวยงามนานา ชนิด มีพื้นที่เกษตรกรรม และไร่ชากว่า 600 ไร่  โดยจัดเป็นรูปแบบฟาร์มทัวร์ให้ผู้ที่สนใจได้เข้ามาเยี่ยมชม  นอกจากนี้ยังสามารถชมทัศนียภาพอันงดงามในบรรยากาศแห่งขุนเขาเมืองเหนือ ชมพระอาทิตย์ยามเย็นก่อนลับขอบฟ้า และรับประทานอาหารอร่อยได้ที่ ร้านอาหารภูภิรมย์ ซึ่งสามารถชมวิวได้แบบ 360 องศา อีกด้วยมีร้านกาแฟเบเกvรี่ ซึ่งตั้งอยู่ทางเข้าไร่ และ ร้านค้าขายผลิตภัณฑ์ที่มาจากไร่ ไม่ว่าจะเป็น ชา ไวน์

**ช่วงเวลาท่องเที่ยวที่เหมาะสม**   เที่ยวได้ตลอดทั้งปี แต่ฤดูที่น่าเที่ยวที่สุดคือ ฤดูหนาว

**ข้อมูลท่องเที่ยวเพิ่มเติมคลิ๊ก**[**ไร่บุญรอด**](http://www.paiduaykan.com/province/north/chiangrai/boonrawdfarm.html)



**16 ไร่ชาฉุยฟง**

เป็นแหล่งปลูกชาชั้นดี ของ บริษัท ฉุยฟงที จำกัด ซึ่งป็นผู้ผลิตใบชารายใหญ่ที่สุดใน จังหวัดเชียงราย  สวนชาตั้ง อยู่บนเนื้อที่กว่า1,000 ไร่ ตั้งอยู่ในภูมิประเทศแถบเทือกเขาสูง ซึ่งอยู่บนพื้นที่สูงกว่าระดับน้ำทะเลกว่า 1,200 เมตร  ด้วยความความสวยงามของไร่ชาที่กว้างใหญ่กว่า พันไร่ โดยจะปลูกโค้งวนตามสันเขาและลดหลั่นเป็นขั้นบันได ซึ่งดูสวยงามแปลกตากว่าไร่ชาที่อื่น ทำให้ ไร่ชาฉุยฟง กลายเป็นแหล่งท่องเที่ยวที่น่าสนใจอีกแห่งหนึ่ง ใน เชียงราย

**ช่วงเวลาท่องเที่ยวที่เหมาะสม**   เที่ยวได้ตลอดทั้งปี

**ข้อมูลท่องเที่ยวเพิ่มเติมคลิ๊ก**[**ไร่ชาฉุยฟง**](http://www.paiduaykan.com/76_province/north/chiangrai/chouifongtea.html)



**17 ดอยแม่สลอง**

เป็นที่ตั้งของหมู่บ้านสันติคีรี ซึ่งเป็นที่อยู่อาศัยของชุมชนชาวจีนบนดอยแม่สลองและแหล่งปลูกชาที่ใหญ่ที่สุดอีกแห่งหนึ่งของประเทศไทย ดอยแม่สลองตั้งอยู่บนภูเขาสูง มีทัศนียภาพที่สวยงาม อากาศเย็นสบายตลอดปี   มีสถานที่ท่องเที่ยวที่น่าสนใจหลายแห่งไม่ว่าจะเป็น  พระบรมธาตุเจดีย์ศรีนครินทราสถิตมหาสันติคีรี ซึ่งเป็นจุดชมพระอาทิตย์ขึ้นและทะเลหมอกที่สวยงามในยามเช้า  แวะสุสานนายพลต้วน   ชม ไร่ชา  101 ไร่ชาขั้นบันได สลับกับเบื้องหลังเป็นทิวเขา  ไร่ชาวังพุฒตาล  รวมถึงกิจกรรมยอดฮิต ชิมชาอู่หลง  ชาที่มีชื่อเสียง ซึ่งสามารถหาชิมได้จากไร่ชาทุกร้านบนดอยแม่สลอง

**ช่วงเวลาท่องเที่ยวที่เหมาะสม**   เที่ยวได้ตลอดทั้งปี แต่ฤดูที่น่าเที่ยวที่สุดคือ  ฤดูหนาว

**ข้อมูลท่องเที่ยวเพิ่มเติม คลิ๊ก**[**ดอยแม่สลอง**](http://www.paiduaykan.com/76_province/north/chiangrai/doimaeslong.html)



**19 วัดร่องขุ่น**

ผลงานพุทธศิลป์สุดล้ำค่าแห่งเมืองเชียงราย โดยอาจารย์เฉลิมชัย  โฆษิตพิพัฒน์ศิลปินที่มีชื่อเสียงของไทย  อ. เฉลิมชัย มีแรงบันดาลใจในการสร้างวัดแห่งนี้อยู่ 3 ประการ คือ เพื่อชาติ ศาสนา และพระมหากษัตริย์ซึ่งอาจารย์บอกว่า ผมตั้งความปรารถนาที่จะถวายชีวิตใช้ช่วงเวลาที่ดีที่สุดของตนเอง สร้างงานพุทธศิลป์เพื่อเป็นงานประจำรัชกาลของ พระบาทสมเด็จพระปรมินทรมหาภูมิพลอดุลยเดชให้ได้และจะถวายชีวิตไปจนตายคาวัด ลักษณะเด่นของวัดคือ พระอุโบสถสีขาวที่ถูกแต่งด้วยลวดลายกระจกสีเงินแวววาวเป็น เชิงชั้นลดหลั่นกันไป หน้าบันประดับด้วยพญานาคมีงวงงาดูแปลกตาน่าสนใจมาก ภาพจิตรกรรมฝาผนังภายในพระอุโบสถเป็นฝีมือภาพเขียนของอาจารย์เอง

**ช่วงเวลาท่องเที่ยวที่เหมาะสม**   เที่ยวได้ตลอดทั้งปี

**ข้อมูลท่องเที่ยวเพิ่มเติม คลิ๊ก**[**วัดร่องขุ่น**](http://www.paiduaykan.com/76_province/north/chiangrai/rongkhun.html)



**น่าน**

**20  ดอยเสมอดาว**

เรามักจะพูดกันเสมอว่า ถ้ามาจังหวัดนั้นจังหวัดนี้แล้วไม่ได้แวะที่นี่ ก็เหมือนมาไม่ถึง  น่านก็เช่นกัน ถ้าเราไม่ได้แวะมาเที่ยวดอยเสมอดาวเพื่อมาชมความงดงามของจุดชมวิวทะเลหมอกก็เหมือนมาไม่ถึง  ดอยเสมอดาว ตั้งอยู่ใน อำเภอนาน้อย ในเขตอุทยานแห่งชาติศรีน่าน เป็นพื้นที่ที่มีลานกว้างไปเหมาะสำหรับการพักผ่อนชมพระอาทิตย์ขึ้นและพระอาทิตย์ตกในเวลาเดียวกัน และยังสามารถชมทะเลหมอกในยามเช้าเป็นจุดชมวิวที่สามารถมองเห็นทิวทัศน์ ได้ 360 องศา  ในเวลากลางคืนก็สามารถชมดาวเต็มท้องฟ้าได้อย่างสวยงาม

**ช่วงเวลาท่องเที่ยวที่เหมาะสม**   ฤดูที่น่าเที่ยวที่สุดคือ  ฤดูหนาว แต่ช่วงปลายฝนต้นหนาว  เพราะจะมีโอกาสได้เห็นทะเลหมอกง่ายกว่าฤดูหนาว

**ข้อมูลเพิ่มเติม คลิ๊ก**[**ดอยเสมอดาว**](http://www.paiduaykan.com/76_province/north/nan/srinan.html)

